stanford-oval/wikipedia huggingface dataset:
ג'ורג' מיכאל מוסר
ביוגרפיה

הוא היה בנו של מיכאל מוסר, מהנדס שווייצרי ועובד במתכות. מוסר נולד בשפהאוזן, שווייץ והתאמן בתחילה כמעצב בנחושת בז'נבה. בהמשך הוא למד מיומנויות נוספות כצורף וכחרט.
הוא עבר ללונדון במהלך שנות ה-1720 והתחתן עם מרי גווינייה.
יצירות המתכת שלו ששרדו כוללות קופסאות מעוצבות מזהב וארונות שעונים (כולל המנגנון של יוצרי השעונים הנודעים ג'ורג' פיליפ שטריגל וג'ון אליקוט), פמוטי כסף בסגנון הרוקוקו.
לאחר מכן הוא עלה להיות דמות מרכזית במקצוע שלו כמעצב זהב, מדליות ועבודות אמייל. הוא התפרסם במיוחד בזכות הקומפוזיציות מאמייל שבאמצעותם עיטר את גבם של שעונים, צמידים וקישוטים אחרים. דוגמה יפה ליצירה זו הייתה מארז שעונים עבור המלכה שרלוט, מעוטר בדמויות באורך שלם של שני ילדיה הגדולים, שעליו הוא קיבל תשלום נאה.
מוסר היה גם האמן של ג'ורג' השלישי, מלך הממלכה המאוחדת, במהלך ילדותו, ועם הצטרפותו לכס המלוכה מוסר יצר את החותמת הגדולה הראשון. כאשר בית הספר לאומנויות שנקרא לאחר מכן האקדמיה של סנט מרטין ליין הוקם בסביבות 1736, בגרייהאונד קורט, סטרנד, הוא הפך למנהל וגזבר והמשיך בתפקיד זה עד שבית הספר התאחד עם האקדמיה המלכותית.
מוסר היה חבר מקורי, ואחר כך פעיל, באגודת האמנים, שאת חותמתה עיצב, והיה אחד מבין 21 האמנים שפרישתם, בשנת 1767, הובילה להקמת האקדמיה המלכותית. בגלל הקנאות והאנרגיה של מוסר האירוע האחרון התרחש במידה רבה בשיתוף עם ויליאם צ'יימברס, בנג'מין וסט ופרנסיס קוטס. הוא ניסח את החוקה של הגוף החדש, וב־28 בנובמבר 1768 הציג את האגודה למלך וביקש את חסותו.
הוא היה הראשון, שהוקצו לו חדרים בבית סומרסט. לתפקיד זה הוא התאים היטב ביכולותיו המקצועיות והאנושיות. יכולתיו ומסירותו כמורה זכתה בחיבתם העזה של התלמידים. הוא לימד אמנים בולטים רבים כולל ויליאם בלייק. תלמיד אחר היה אחיינו יוסף מוסר.
מוסר זכה להערכה רבה בחייו הפרטיים, ונהנה מידידותם של סמואל ג'ונסון, אוליבר גולדסמית' ועם אנשי ספרות אחרים בימיו.
הוא נפטר בבית סומרסט ב־24 בינואר 1783, ונקבר בחצר הכנסייה של סנט פול, בקובנט גארדן, בהלווייתו השתתפו כמעט כל חברי האקדמיה ותלמידיה. ביום שלאחר מותו של מוסר התפרסמה הודעה עליו פרי עטו של סר ריינולדס, בו תואר כבעל ידע אוניברסלי בכל ענפי הציור והפיסול, ובכל דבר. הוא הוצג כאבי דור האמנים הנוכחי.
הערות שוליים

↑  Moser's entry at the UK National Portrait Gallery
↑  O'Donoghue, Freeman Marius (1894). "Moser, George Michael". In Lee, Sidney (ed.). Dictionary of National Biography. 39. London: Smith, Elder & Co.
| --- | --- |
בקרת זהויות :  BNE: XX5449119  GND: 1025201671  HDS: 041382  ISNI: 0000 0000 7004 4261  RKD: 57935  SIKART: 4031767  SNAC: w62d3015  ULAN: 500021097  VIAF: 95811218   WorldCat (עם VIAF): 95811218
ג'ורג'יה טיילור

| --- | --- |
אין תמונה חופשית
 לידה:  26 בפברואר 1980 (בת 44) ויגאן, הממלכה המאוחדת 
 שם לידה:  קלייר ג'קסון
 מדינה:  הממלכה המאוחדת 
 תקופת הפעילות:  מ-1997
 מקום לימודים:  Winstanley College 
 בן או בת זוג:  Mark Letheren 
 פרופיל ב-IMDb
 
ג'ורג'יה טיילור (באנגלית: Georgia Taylor; נולדה בשם קלייר ג'קסון ב-26 בפברואר 1980) היא שחקנית אנגלייה. היא ידועה בעיקר מהופעתה בתפקיד טויה בטרסבי באופרת הסבון של רשת ITV "קורוניישן סטריט", בתפקיד רות וינטרס בסדרת הדרמה "חדר מיון" של ה-BBC, ותפקיד קייט ברקר בסדרה "חוק וסדר: UK".
ביוגרפיה

טיילור נולדה בעיר ויגאן שבמנצ'סטר רבתי. כנערה השתתפה בתיאטרון לנוער וילפאוור שבעיר, ושם נבחנה לאודישן הראשון שלה לתפקיד טויה בטרסבי באופרת הסבון "קורוניישן סטריט".
ב-1997 החלה טיילור להופיע בתפקיד טויה בטרסבי. ב-2001 זכתה בפרס ההופעה הדרמטית הטובה ביותר של פרסי הסבון הבריטיים על תפקיד זה. ב-2003 עזבה טיילור את הסדרה, ומאז הופיעה בסדרות טלוויזיה כגון "מקום בו נמצא הלב", "New Street Law", "כובע אדום", "Lilies", סדרת "The Afternoon Play" של ה-BBC ובסדרה "חיים על מאדים".
בספטמבר 2016 פורסם שטיילור תחזור לגלם את טויה בטרסבי ב"קורוניישן סטריט". הפרק בהשתתפותה שודר בחג המולד 2016.
ב-2003 הופיעה טיילור עם דאנקן בנאטיין בפרק פיילוט של הקומדיה "Girls' Club" ברשת הטלוויזיה ITV Tyne Tees. ב-2004 וב-2006 שיחקה טיילור בסדרה "בלקפול", שהייתה מועמדת לפרס גלובוס הזהב, ובסרט ההמשך "ויוה בלקפול" של ערוץ BBC One.
במאי 2005 השתתפה טיילור במחזה "The Woman Before" לצדה של הלן בקסנדייל שהועלה בתיאטרון רויאל קורט. באותה שנה זכתה לביקורות נלהבות על הופעתה במחזה "Christmas is Miles Away" שהוצג בתיאטרון רויאל אקסצ'יינג במנצ'סטר, ובתיאטרון בוש שבלונדון.
ב-2006 שיחקה טיילור בתפקיד פיונה בגרסה הקולנועית של המחזה "נערי ההיסטוריה". ב-2008 הופיעה בסרט קצר עצמאי בשם "Soul Shutter". עוד באותה שנה שיחקה בתפקיד קטן בסרט הקולנוע "הג'וב הבריטי".
בספטמבר 2007 הצטרפה טיילור לתפקיד קבוע, בדמות רות וינטרס, בדרמה הרפואית "חדר מיון" של ערוץ BBC One.
ב-2011 עזבה את הסדרה "חדר מיון" יחד עם בן טרנר שכיכב לצדה, וגילם את מושא אהבתה בתוכנית.
ב-2013 וב-2014 גילמה טיילור את דמותה של קייט ברקר, תובעת זוטרה, בשתי עונות של הסדרה המשפטית "חוק וסדר: UK".
ביוגרפיה > חיים אישיים

טיילור חיה בבריסטול עם בן זוגה השחקן מארק לת'רן, אותו פגשה שהופיעו יחד בסדרה "חדר מיון".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1997–2003, 2016– | קורוניישן סטריט | Coronation Street | טויה בטרסבי | תפקיד קבוע |
| 2003 | מקום בו נמצא הלב | Where the Heart Is | ג'וד וולטרס | בפרק "Archangel" |
| 2004 |  | The Royal | אלן | בפרק "Home to Roost" |
| 2004 | בלקפול | Blackpool | שאיין הולדן | מיני-סדרה |
| 2006 | נערי ההיסטוריה | The History Boys | פיונה |  |
| 2006 |  | Lilies | פיליס קוק | בפרק "The Chit Behind King Billy" |
| 2007 | חיים על מאדים | Life on Mars | דניס ויליאמס | סדרת טלוויזיה (2 פרקים) |
| 2007 |  | New Street Law | לוריין גריינג'ר | סדרת טלוויזיה (פרק אחד) |
| 2007 |  | Loose Women | בתפקיד עצמה | סדרת טלוויזיה (פרק אחד) |
| 2007–2011 | חדר מיון | Casualty | רות וינטרס | תפקיד קבוע |
| 2008 | הג'וב הבריטי | The Bank Job | אינגריד ברטון |  |
| 2012 | לואיס | Lewis | האני אדמס | בפרק "Fearful Symmetry" |
| 2012 |  | Love in the Afternoon | אודרי | סרט קצר |
| 2012, 2014–2015, 2017– |  | Wolverton Street | שרה לוסון | תפקיד אורח (2012), תפקיד קבוע (2014–) |
| 2013–2014 | חוק וסדר: UK | Law & Order: UK | קייט ברקר | סדרת טלוויזיה (14 פרקים) |
| 2013 |  | This Morning | בתפקיד עצמה |  |
| 2013 |  | 70 Stone: The Man Who Can’t Be Saved | בתפקיד עצמה / קריינות |  |
| 2014 |  | One in Five | לוסי | סרט קצר |
| 2014 |  | Street Kid World Cup | בתפקיד עצמה / קריינות | סדרה של ה-BBC |
| 2014 | המרדף | The Chase: Celebrity Special | בתפקיד עצמה |  |
| 2015 | רציחות במידסומר | Midsomer Murders | בלה סאמרסבי | בפרק "The Dagger Club" |
הערות שוליים

1 2  Power, Vicki (6 ביולי 2013). "A law unto themselves". The Express newspaper. נבדק ב-10 בדצמבר 2014. {{cite news}}:  (עזרה)
↑  "Toyah Battersby returns to Coronation Street and her mystery man is REVEALED shocking viewers". mirror.co.uk. 25 בדצמבר 2016. נבדק ב-26 בדצמבר 2016. {{cite web}}:  (עזרה)
↑  "'Toyah Battersby' joins 'Casualty'". digitalspy.com. 17 ביולי 2007. נבדק ב-17 בינואר 2020. {{cite web}}:  (עזרה)
↑  Kilkelly, Daniel (21 באוקטובר 2011). "'Casualty' duo Ruth, Jay to leave show". Digital Spy. נבדק ב-3 בנובמבר 2011. {{cite web}}:  (עזרה)
↑  "Georgia is Taylored to perfection". lep.co.uk (Lancashire Evening Post). 13 ביולי 2013. אורכב מ-המקור ב-2016-03-04. נבדק ב-31 באוגוסט 2016. {{cite news}}:  (עזרה)
ג'ורג'יה מקנזי

| --- | --- |
אין תמונה חופשית
 לידה:  19 במאי 1973 (בת 51) לונדון, הממלכה המאוחדת 
 מדינה:  הממלכה המאוחדת הממלכה המאוחדת
 בן או בת זוג:  ריצ'רד קויל 
 פרופיל ב-IMDb
 
ג'ורג'יה מקנזי (באנגלית: Georgia Mackenzie; נולדה ב-19 במאי 1973) היא שחקנית בריטית.
ביוגרפיה

מקנזי נולדה בלונדון. אביה העיתונאי קולין מקנזי הוא זה שחשף את שודד הרכבות רוני ביגס בריו. סבתה היא התסריטאית והמפיקה הייזל אדאיר (Hazel Adair), שיצרה בין השאר את סדרות הטלוויזיה "קומפקט" ו"קרוסרודס".
תפקידיה הבולטים בטלוויזיה כוללים את שרה בקנהם בסדרה "Outlaws" של ה-BBC שהייתה מועמדת לפרס באפט"א, ג'קי האגר בסרט "Hot Money" של רשת ITV, וסאלי לצדו של קריס מרשל בקומדיה הרומנטית "Catwalk Dogs". ב-2002 שיחקה בתפקיד האחות ג'ודי בסדרה הקומית "TLC".
בקולנוע הופיעה מקנזי בתפקיד טרי בסרט "פרנקלין" (2008), בדמות פאולה פונסקה בסרט "מכתבי אהבה" (2002), בתפקיד ג'יין גרהם לצדו של טימותי האטון בסרט "קופסת הקובאק" (2007), ובדמות השפית קאתי קינג בסרט "מלכודת מפלדה" (2009). בסדרה "דרך ווטרלו" של ערוץ BBC1 גילמה מקנזי את ג'ניפר הדלי.
ביוגרפיה > חיים אישיים

ב-1999 הכירה מקנזי את בעלה, השחקן ריצ'רד קויל, כששיחקו ביחד בסדרה "Up Rising". השניים התחתנו ב-2004, והתגרשו ב-2010.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 |  | Undercover Heart | פקידת קבלה במלון | מיני-סדרה |
| 1999 |  | Passion Killers | קים | סרט טלוויזיה |
| 1999 |  | G:MT Greenwich Mean Time | רייצ'ל |  |
| 1999 |  | The Criminal | מגי |  |
| 1999–2000 |  | A Touch of Frost | סוזן קוואנה | בפרק "Line of Fire" |
| 2000 |  | Up Rising | הארייט רבל | בפרק "The Last of England" |
| 2000 |  | Border Cafe | רוני | מיני-סדרה |
| 2000 |  | Trust | טרה ריבס | סרט טלוויזיה |
| 2000 |  | County Kilburn | סו |  |
| 2001 |  | Hot Money | ג'קי האגר | סרט טלוויזיה |
| 2002 | מכתבי אהבה | Possession | פאולה |  |
| 2002 |  | tlc | האחות ג'ודי קונוויי | סדרת טלוויזיה |
| 2003 |  | 20 Things to Do Before You're 30 | זואי | סדרת טלוויזיה |
| 2003 |  | Spine Chillers | פלר | בפרק "Intuition" |
| 2003 | משפט ועונש | Trial & Retribution | השוטרת אליסון דניאלס | בפרק "Suspicion" |
| 2004 |  | Judas | מרים המגדלית | סרט טלוויזיה |
| 2004 |  | Outlaws | שרה בקנהם | סדרת טלוויזיה |
| 2005 | משפחת רובינסון | The Robinsons | נורה | סדרת טלוויזיה (פרק אחד) |
| 2005 | חוקי מרפי | Murphy's Law | אלי הולוויי | סדרת טלוויזיה |
| 2005 | להעיר את המתים | Waking the Dead | סמלת בילוש אנדי סטיבנסון | בפרק "Towers of Silence" |
| 2006 | קופסת הקובאק | The Kovak Box | ג'יין |  |
| 2006 | חקירות המפקח לינלי | The Inspector Lynley Mysteries | ליזה קונרוי | בפרק "Chinese Walls" |
| 2007 |  | Catwalk Dogs | סאלי פורביס | סרט טלוויזיה |
| 2007 | מלכודת מפלדה | Steel Trap | קאתי |  |
| 2008 |  | R.I.P. TV | אנג'לה | סרט קצר |
| 2008 |  | Honest | קתרין פליט | סדרת טלוויזיה |
| 2008 | פרנקלין | Franklyn | טרי |  |
| 2009 | דרך ווטרלו | Waterloo Road | ג'ניפר הדלי | סדרת טלוויזיה (3 פרקים) |
| 2011 |  | Demons Never Die | הלנה וורה |  |
| 2012 | רציחות במידסומר | Midsomer Murders | סוזי בלינגהם | בפרק "Murder of Innocence" |
| 2012 |  | Vexed | ג'ואנה פוינטר | סדרת טלוויזיה (פרק אחד) |
| 2013 | Assassin's Creed IV: Black Flag | Assassin's Creed IV: Black Flag | קולות שונים (דיבוב) | משחק וידאו |
| 2013–2014 | חדר מיון | Casualty | קרול וולקוט | סדרת טלוויזיה (3 פרקים) |
| 2014 |  | The Man on Her Mind | ג'נט |  |
| 2017 | Mass Effect | Mass Effect: Andromeda | קולות שונים | משחק וידאו |
| 2018 | בלתי נשכח | Unforgotten | ד"ר בלקומב | עונה שלישית (פרק אחד) |
הערות שוליים

↑  "James Whitaker's column: Watch and yearn" The Daily Mirror. 3 April 1999.  Retrieved 20 June 2010.
↑  "'How I learnt how to get big canine kisses'", by Gemma Quade, Belfast Telegraph, 16 October 2007. Retrieved 20 June 2010.
↑  "Interview: Richard Coyle, actor", 24 May 2010, by Lee Randall, The Scotsman. Retrieved 20 June 2010.
| --- | --- |
בקרת זהויות :  LCCN: no2014036314  VIAF: 308181213   WorldCat (עם VIAF): 308181213
ברית שמלקלדן

ברית שְמַלְקָלְדֶן (בגרמנית: Schmalkaldischer Bund) היא ברית שנכרתה ב-27 בפברואר 1531 בעיר שמלקלדן (תורינגיה), בין הנסיכים שתמכו בתנועה הפרוטסטנטית. הברית החלה כברית לאחר תחילת הרפורמציה, אך ראשיה פעלו לפירור האימפריה הרומית הקדושה באמצעותה. שלא כמו בריתות קודמות דומות (למשל ברית טורגאו), למדינות ברית שמלקלדן היו צבאות אשר יגנו על האינטרסים הדתיים והפוליטיים שלהן.
המניע העיקרי לכריתת הברית היה כישלון אספת הממלכה באאוגסבורג אשר נסתה לפשר בין המחנות ולהשכין שלום בגרמניה. ראשי הברית היו הנסיך הבוחר (קורפירסט) יוהאן פרידריך מסקסוניה, שהיה פטרונו של מרטין לותר, ופיליפ הראשון, רוזן הסן. מטרתם הייתה למשוך לברית זו גם את הנסיך הבוחר יואכים השני מברנדנבורג, שלמרות שנטה לתמוך בתנועה הפרוטסטנטית, הוא לא היה כה קנאי לדת החדשה, וטרם הביע תמיכה רשמית בלותר.
החל מ-1535 הוחלט לקבל לברית כל מדינה שמתחייבת לעקרונות אאוגסבורג. במשך שנות פעילותם הצליחו ראשי הברית לצרף אליה כמה וכמה נסיכים וערים חופשיות, בין הבולטים ניתן למנות את הנסיך מוירטמברג ואת הברית השוואבית, שלרשותה עמד צבא לא קטן. מדינות נוספות בברית היו אנהלט, פומרניה והערים הקיסריות החופשיות של אאוגסבורג, הנובר, פרנקפורט וקמפטן.
בשנת 1532 נכנסה צרפת של פרנסואה הראשון לברית, למרות שלא הייתה פרוטסטנטית, כדי להחליש את אויבה, הקיסר קרל החמישי, הקתולי האדוק. לאחר כניעתה של צרפת לגרמניה, ב-1544, התחייבה צרפת לצאת מן הברית.
הברית חודשה ב-1536, בתגובה ליוזמתו של האפיפיור פאולוס השלישי לכנס ועידת כמרים כללית, שבה לא יכלו הפרוטסטנטים לתת אמון. בת ברית נוספת, החל מ-1538, הייתה דנמרק. ב-1539 הצליחו למשוך אליה גם את הנסיך הבוחר של ברנדנבורג. דנמרק חתמה על הסכם עם האימפריה הרומית הקדושה, לפיו המלך כריסטיאן השלישי לא יתקוף את האימפריה. ב-1545 הצטרף לברית פרידריך השלישי ("האדוק"), הנסיך הבוחר של פפאלץ, שהמיר דתו והפך לפרוטסטנטי. הבטחת ההגנה לפרידריך השלישי גרמה בהמשך לפרוץ המלחמה השמלקלדית (1546) ולחיסולה של הברית.
ג'ון לוין

| --- | --- |

 לידה:  1770 אנגליה, ממלכת בריטניה הגדולה 
 פטירה:  27 באוגוסט 1819 (בגיל 49 בערך) סידני, אוסטרליה 
 יצירות ידועות:  Blue Mountains, drawings by John William Lewin 1815-1816, Birds of New South Wales, with their natural history by John William Lewin, 1813 
 בן או בת זוג:  Anna Maria Lewin 
 
ג'ון ויליאם לוין (באנגלית: John William Lewin‏; 1770 – 27 באוגוסט 1819) היה אמן יליד אנגליה, פעיל באוסטרליה משנת 1800. האמן המקצועי הראשון של המושבה ניו סאות' ויילס, הוא אייר את הכרכים הראשונים של היסטוריית הטבע האוסטרלית.
ביוגרפיה > ראשית חייו

לוין היה בנו של אמן מדעי מקצועי, ויליאם לוין, שהיה מחבר היצירה בת שמונה כרכים על "הציפורים של בריטניה" (1789–1794). שני בניו של ויליאם לוין, ג'ון ויליאם ותומאס, עבדו איתו בהכנת העבודה. ויליאם מזכיר אותם בהקדמה לספרו.  בסביבות 1797, ג'ון לוין התעניין בביקור בניו סאות' ויילס.
ביוגרפיה > אוסטרליה

ג'ון לוין תכנן לנסוע על האוניה "באפלו" לניו סאות' ויילס בשנת 1798 כדי לתעד חיים אורניטולוגיים ואנטומולוגיים עבור פטרון בריטי, דרו דרורי. איכשהו הוא החמיץ את ההפלגה הזו אבל אשתו נסעה בה והגיעה לאוסטרליה ב -3 במאי 1799. לוין נסע באוניה "מינרווה", והגיע לאוסטרליה חצי שנה מאוחר יותר ב - 11 בינואר 1800, והפך לאמן המקצועני התושב הראשון במושבה.
הספרים שיצר נועדו לממן את המסע, אך האופנה של עניין בפלאי הטבע האוסטרלים כבר דעכה עד שפרסם את ספר האנטומולוגיה של ניו סאות' ויילס,  בשנת 1805. רק שישה עותקים של הספר הבא, על ציפורי ניו הולנד  שפורסם בשנת 1808 בלונדון, שרד. מהדורה משנת 1813, שהורכבה מהדפסים הייתה הספר המאויר הראשון שנחקק והודפס באוסטרליה. "ציפורי ניו סאות' ויילס", ששלושה עשר עותקים שרדו ממנו, נחשבת לאחת מהסדרות הנדירות האוסטרליות הגדולות.  הטקסט הבסיסי ביותר היה של לוין עצמו, שהודפס על ידי המדפיס הממשלתי ג'ורג' האו.
ביוגרפיה > מפרץ סידני 1808

לוין ואשתו קיבלו חווה קטנה ליד פרמטה, אך ב־1808 הם עברו להתגורר בסידני שם פרסם האמן את שירותיו כצייר מיניאטורות של פורטרטים. המושלים פיליפ גידלי קינג וויליאם בליי היו לקוחותיו הראשונים. המושל מקווארי, שהכיר בתועלתו של אמן מקצועי בתוכניותיו למושבה, וכדי להבטיח לו הכנסה, מינה אותו בשנת 1810 לחוקר העיר, וכלל אותו במשימות הפיקוח הרשמית של 1815 על אדמות החדשות שהתגלו מעבר להרים הכחולים.
צבעי המים של לוין של מסע זה מוחזקים כעת על ידי הספרייה הממלכתית של ניו סאות' ויילס. מקווארי גם הזמין איורים של צמחים שאסף המודד הכללי, ג'ון אוקסלי, בחקירותיו את פנים הארץ.
לוין נפטר בסידני ב־27 באוגוסט 1819 והשאיר אלמנה ובן.
מורשת

הרקע שלו כאמן היסטוריה טבעית הפך את לוין למתבונן מעולה במציאות הנוף האוסטרלי ובעלי החיים והצומח: המבקר רוברט יוז מעיר שהוא היה הראשון שרשם את "המראה" המובהק של אוסטרליה מבלי להתחשב בשיטות האמנות האירופיים. ולדברי היסטוריון האמנות ברנרד סמית', "לוין תפס את אופי האקליפטוס, את העלווה השקופה והקלה שלו שניתן לראות דרכה את האופק ואת אופי הדשא הדקיק והנוצות של הפנים. הוא הצליח גם לתאר אווירת בוש אותנטית."
וולטר וילסון פרוגט הצהיר בזכרונותיו על לוין: "הוא אסף את החרקים בכל שלבי ההתפתחות, חקר את תולדות חייהם, ציין את צמחי המזון שלהם, ועשה ציורים צבעוניים מדויקים מחרקים החיים".
אף על פי שלוין הפך למקורב לאגודת לינן, הוא לא היה חלק מהסביבה המדעית של חוקרי טבע משמעותיים כמו רוברט בראון, סר ג'וזף בנקס או אלן קנינגהאם. במקום זאת הכשרתו הייתה של אספן מעשי. הוא התקשה לכתוב על מדע - והטקסט שלו על ציפורי ניו סאות' ויילס הוא נאיבי ופשוט. במקום זאת הוא הצטיין כמתבונן, ואף על פי שמעולם לא היה אמן גדול של היסטוריה טבעית, הביא ליצירתו תחושה חדה של התבוננות ועיצוב.
הערות שוליים

↑  Phyllis Mander-Jones, Australian Dictionary of Biography, Canberra: National Centre of Biography, Australian National University
↑  Lewin, J. W. (John William); Renard, Julien G. R; Edition Renard (2007), Prodromus entomology; or, a natural history of the lepidopterous insects of New South Wales : illustrated with nineteen plates (3rd ed.), Edition Renard,
↑  Birds of New Holland with their natural history, Trove (באנגלית)
↑  Lewin John William (1813). Birds of New South Wales, with their natural history (1st ed.). G. Howe, Sydney.
↑  Dictionary of Australian Biography L, gutenberg.net.au
| --- | --- |
בקרת זהויות :  ADB: lewin-john-william-2354  AGSA: 3384  Botanist: J.W.Lewin  DSI: 1391  GND: 172224373  ISNI: 0000 0000 6709 5455  LCCN: no2013101548  NLA: 35073350  NTA: 166202290  RKD: 49792  SNAC: w6xd5crn  SUDOC: 152516565  Trove: 466315  ULAN: 500092578  VIAF: 91414544   WorldCat (עם VIAF): 91414544
ג'ייק באג

| --- | --- |

באג בנובמבר 2012
 לידה:  28 בפברואר 1994 (בן 30) נוטינגהאם, אנגליה
 שם לידה:  ג'ייק אדווין צ'ארלס קנדי
 מוקד פעילות:  הממלכה המאוחדת 
 תקופת הפעילות:  מ-2011
 עיסוק:  זמר
 סוגה:  אינדי רוק, אינדי פולק, פולק רוק
 שפה מועדפת:  אנגלית 
 כלי נגינה:  גיטרה, גיטרת בס, גיטרת סלייד, פסנתר, הרמוניקה
 חברת תקליטים:  מרקורי רקורדס
 jakebugg.com
 פרופיל ב-IMDb
 
ג'ייק באג (באנגלית: Jake Bugg; נולד בשם ג'ייק אדווין צ'ארלס קנדי (Jake Edwin Charles Kennedy) ב-28 בפברואר 1994) הוא מוזיקאי, זמר וכותב שירים אנגלי.
אלבום הבכורה שלו, הנושא את שמו, Jake Bugg, שוחרר באוקטובר 2012 והגיע למקום הראשון במצעד האלבומים הבריטי. אלבומו השני, Shangri La, שוחרר בנובמבר 2013. אלבומו השלישי, On My One, שוחרר ביוני 2016.
במרץ 2017 הופיע באג בישראל כאורח בנשף הרוק של אביב גפן.
הערות שוליים

↑   Aviv Geffen & Jake Bugg, בערוץ היוטיוב של אביב גפן, 3 במרץ 2017
| --- | --- |
בקרת זהויות :  BnF: cb16703942b (data)  GND: 1037318390  ISNI: 0000 0004 0363 966X  LCCN: no2013029072  MusicBrainz: 0d9905e6-add6-4713-94ca-9f686f9b5e9b  NKC: xx0162305  NTA: 369456718  SUDOC: 243295685  VIAF: 286475546   WorldCat (עם VIAF): 286475546 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ג'ורג'יה בנקרט

| --- | --- |

 לידה:  30 בדצמבר 1947 ינגסטאון, אוהיו, ארצות הברית 
 פטירה:  29 באפריל 2022 (בגיל 74) מדיסון, ויסקונסין, ארצות הברית 
 ענף מדעי:  אלגברת לי, מתמטיקה, אלגברה 
 מקום לימודים:  אוניברסיטת המדינה של אוהיו  אוניברסיטת ייל 
 מנחה לדוקטורט:  נתן ג'ייקובסון 
 מוסדות:  אוניברסיטת ויסקונסין-מדיסון 
 תלמידי דוקטורט:  Suren L. Fernando, Jeffrey D. Hildebrand, Shantala Mukherjee, Matthew Ondrus, Cheryl Grood, Dongho Moon, Manish Chakrabarti, Matthew Michael Bloss, Michael Lau, Samuel Antonio de Sousa Dias lopes, Konstantina Christodoulopoulou, Oliver D. Eng, Thomas M. Halverson, Mark E. Hall, Wayne L. Neidhardt, Steven Kass, Robert E. Leduc, Jeffrey D. Stroomer, Karl M. Peters, Chanyoung Lee, Qing Wang, Sara Madariaga Merino 
 פרסים והוקרה:  עמית האיגוד לנשים במתמטיקה (2018)  עמית האגודה האמריקאית למתמטיקה (2013) 
 
ג'ורג'יה בנקרט (באנגלית: Georgia Benkart; 30 בדצמבר 1947 - 29 באפריל 2022) הייתה מתמטיקאית ופיזיקאית, אשר הייתה ידועה בעיקר בשל תרומתה לסיווג של אלגברות לי פשוטות בעלות מאפיין עיקרי בעזרת תורת ההצגות וקומבינטוריקה ושל אלגברות לי אינסופיות- ממדיות.
מסלול אקדמי וקריירה

בנקרט נולדה ביונגסטון שבאוהיו, ארצות הברית. בשנת 1970 סיימה את לימודיה לתואר ראשון במדעים עם התמחות במתמטיקה ובהצטיינות יתרה. לאחר מכן קיבלה תואר שני ושלישי במתמטיקה מאוניברסיטת ייל, האחרון מביניהם בשנת 1974.
בנקרט הייתה פרופסור באוניברסיטת ויסקונסין- מדיסון שבארצות הברית. היא שהתה כפרופסור אורחת במרכז אספן לפיזיקה, במכון למחקר מתקדם (Institute for Advanced Study), ובמכון לחקר המדעים המתמטיים (msri). בשנים 2008, 2013 למשך חודש ו-2018 שירתה בעמדה זו תחת אגודת "סיימון", קרן שמטרתה לתת חסות לחוקרים מחוץ לאירופה הרוצים לעבוד באוניברסיטה אירופאית.
היא נתנה יותר מ-350 הרצאות, רבות מהן היו בכנסי מתמטיקה עולמיים, ופרסמה יותר מ-100 מאמרים בכתבי עת. בין השנים 2009–2011 שירתה כנשיאת הארגון לנשים במתמטיקה, ולאחר מכן, בשנת 2014, הייתה אחת מ-5 הנציגים של ארצות הברית לאספה הכללית של ארגון המתמטיקה הבינלאומי. בנוסף, באותה שנה, שימשה פרופסור בנקרט כעורכת של "כתב העת של האלגברה", עבודה אותה התחילה בשנת 1991, ושל העיתון המתמטי הקוריאני.
עד למותה הייתה מזכירה עמיתה ב"אגודה המתמטית האמריקאית" וחברה בוועדה הלאומית של ארצות הברית למתמטיקה באקדמיות הלאומיות. 22 תלמידים סיימו את הדוקטורט שלהם תחת הנחייתה.
פרסים

בנקרט קיבלה את הפרס הגבוה ביותר של אוניברסיטת ויסקונסין ללימוד יוצא מן הכלל בשנת 1987. 9 שנים לאחר מכן, ב־1996, זכתה בפרס אמצע- הקריירה של אוניברסיטת ויסקונסין על הישגים מחקריים חשובים ועל פוטנציאל גדול למחקרי המשך. בשנים 2000–2002 נבחרה להיות מרצת ג'ורג' פוליה בארגון המתמטיקה של אמריקה, כלומר, מרצה המגשימה את חזון ההוראה של ארגון זה. באותה שנה (2000) הוזמנה ל-9 הרצאות, ביניהן הרצאות בקוריאה הדרומית, קנדה וגרמניה. כמו כן, ב־2014 היא נבחרה הן על ידי הארגון לנשים במתמטיקה והן על ידי ארגון המתמטיקה הבינלאומי לתת את הרצאת הנואדר (noether), פרס וסדרת הרצאות הניתנים לנשים שתרמו למדעים המתמטיים. במסגרת זו היא הרצתה בפגישות המתמטיות המשותפות וכן בקונגרס המתמטיקה הבינלאומי שנערך בסיאול.
תחום מחקר

תחומי המחקר העיקריים של בנקרט היו אלגברות לי, תורת ההצגה, קומבינטוריקה והקשר ביניהם. חבורות לי הן מרחב חלק עם מבנה של חבורה, כלומר, מרחב שאפשר לגזור אינסוף פעמים והוא בנוי בצורת חבורה- קבוצה עם פעולה מתמטית. אלגברת לי היא אלגברה לא אסוציאטיבית אשר שימושיה העיקריים הם בחקירת עצמים גאומטריים כמו חבורות לי וחבורה-p. התיאור המלא של אלגבראות לי המילטוניות (עם גרגורי, אוסבורן, סטרייד וווילסון) יכול לעמוד לבדו, ויש לו גם יישומים בתאוריה של חבורות פרו-p.
בנקרט תרמה מאוד לסיווגן של אלגברות לי פשוטות. עבודתה עם ג.מ. אוסבורן בנושא אלגברות לי טורדיאליות מדרגה ראשונה הפכה לאחת מאבני הבניין החשובות ביותר לסיווג זה. ב-2009 היא פרסמה, יחד עם ת. גרגורי וא. פרמט את ההוכחה המלאה הראשונה של "משפט ההכרה" לאלגבראות לי מדורגות מממד 5 לפחות.
בשנות ה-90 המוקדמות בנקרט ואפים זלמנוב החלו לעבוד על הסיווג של אלגברות לי מדורגות- שורשיות ואלגברות "הצלבה" של מטריצות. ברמן ומודי במחקרם הכירו באלגברות האחרונות כאלגברות לי מדורגות-שורשיות אוניברסליות וסווגו אותן למערכות שורשים שזורות בפשטות. בנקרט וזלמנוב עבדו על המקרים הנותרים הכוללים את ריבוע הקסם של פרוידנטל והרחיבו את ריבוע זה גם לסופר-אלגברות לי יוצאות דופן.
מאוחר יותר בנקרט העמיקה את תוצאות אלו בשני כיוונים. בסדרת מאמרים שכתבה עם א. אלדוק היא פיתחה את התאוריה של סופר-אלגברות לי מדורגות- מושרשות. בסדרה שנייה של עבודות, יחד עם ב. אליסון, א. פיאנזולה, א. נהר ועוד, היא קבעה את הכיסויים האוניברסליים המרכזיים של אלגברות אלו.
אחד מעמודי התווך של תורת ההצגות של חבורות קוונטיות (עם יישומים בקומבינטוריקה) הוא תאוריית בסיסי הקריסטלים של קאשיווארה. אלו בסיסים בלתי משתנים ברמה גבוהה אשר מתאימים מאוד לפירוק של טנזורים. במאמר שכתבה עם ס. ג. קנג ומ. קאשיווארה, בנקרט הרחיבה את תאוריה זו לסופר-אלגברות קוונטיות. בנוסף, מחקרה בנושא אלגברות לא מחייבות בהקשר של קומבינטוריקות אלגבריות הפך לכלי בסיסי בבנייה של קטגוריות טנזורים.
עבודתה המאוחרת יותר של בנקרט כללה את המצאת "אלגבראות הפוכות" (Down up algebras) יחד עם טום רובי. אלגבראות אלו חשובות בתחומי הפיזיקה, האלגברה והקומבינטוריקה.
בנקרט נפטרה במדיסון ב-29 באפריל 2022.
פרסומים

The Recognition Theorem for Graded Lie Algebras in Prime Characteristic -נכתב על ידי ג'ורג'יה בנקרט, תומאס גרגורי ואלכסנדר פרמט, 2009.
Lie algebras graded by finite root systems and intersection matrix algebras ע”י ג’ורג’יה בנקרט ואפים זלמנוב, בכתב העת “Inventiones mathematicae”, כרך 126, עמ' 1–45, 1996.
Down up algebras, על ידי ג'ורג'יה בנקרט וטום רובי, arXiv preprint math/9803159, 1998.
Crystal bases for the quantum superalgebra 𝑈_ {𝑞}(𝔤𝔩 (𝔪, 𝔫))- על ידי ג'ורג'יה בנקרט, סיאון- ג'ין קנג ומסאקי קאשיווארה. פורסם ב"Journal of the American Mathematical Society", כרך 13, עמ' 295–331, 2000.